سەرۆکێ حکومەتا ھەرێما کوردستانێ بریار دایە بۆ ھەیڤێن ١٠ و ١١ و ١٢ یێن سالا ٢٠٢٠ێ کوژمەکێ پارەی وەک دابڕینەکا ھەیڤانە یا مافێن دارایی یێن مامۆستایێن وانەبێژ یێن نەدامەزراندی بھێنە خەرجکرن.
د پەیامەکێ دا ئالان حەمە سەعید، وەزیرێ پەروەردێ یێ حکومەتا ھەرێما کوردستانێ ئەڤرۆ بەلاڤکرییە و ئاراستەیی مامۆستایێن وانەبێژ کرییە، و راگەھاندییە کو مەسرور بارزانی، سەرۆکێ حکومەتا ھەرێما کوردستانێ بریاردایە بۆ ھەیڤێن ١٠ و ١١ و ١٢ یێن سالا ٢٠٢٠ێ کوژمەکێ پارەیی وەک دابڕینەکا ھەیڤانە بیت و ب ڤی شێوهى كو ھەلگرێن باوەرناما بەکالۆریۆس و د سەرداتر دێ کوژمێ ٣٠٠ ھزار دیناران وهرگرن و ھەلگرێن باوەرناما دبلۆمێ ٢٥٠ ھزار دیناران وەرگرن، ئەڤ کوژمێ پارەیی وەک مافێن دارایى یێن مامۆستایێن وانەبێژ دێ ھێنە خەرجکرن.